Diari Oficial de la Generalitat Valenciana


Sumari del DOGV 7757, del 11-04-2016 (2016/2189)

Informació pública de la suspensió de l'atorgament de llicències d'edificació i ús per a garatge aparcament per a les categories que prohibeix el pla general en tramitació en les zones de qualificació SU1 i SU2 de les normes subsidiàries de planejament.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2189


Data del document
:   30-03-2016

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * pla d'urbanisme
    * administració local

Informació pública de la suspensió de l'atorgament de llicències d'edificació i ús per a garatge aparcament per a les categories que prohibeix el pla general en tramitació en les zones de qualificació SU1 i SU2 de les normes subsidiàries de planejament. [2016/2189]  
Per Resolució d'Alcaldia de data 29 de març de 2016, es va aprovar la suspensió potestativa de l'atorgament de llicències de parcel·lació de terrenys, edificació i demolició , amb vista a procedir a l'estudi de la modificació puntual de les vigents normes subsidiàries municipals de planejament, cosa que es publica als efectes de l'article 64.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
«Resolución d'Alcaldia  
Expedient número: 453/2016.  
Procediment: suspensió potestativa de l'atorgament de llicències per estudi o reforma de les ordenances SU1 i SU2 de les normes subsidiàries.  
Data d'iniciació: 22 de març de 2016.  
Resolució d'Alcaldia  
Els serveis tècnics d'aquest ajuntament han informat sobre la possibilitat d'efectuar l'estudi de la modificació puntual de les normes subsidiàries de planejament, respecte a les ordenances de les zones de qualificació SU1 i SU2, en especial quant als usos urbanístics admesos aquestes per a garatge aparcament categories 1a i 2a, atés que el dit ús es modifica en el pla general, actualment en fase de tramitació, en què es prohibeix expressament per a les indicades zones l'ús d'aparcament (Tap.2), circumstància que pot portar a les situacions de qualificació d'edificis de fora d'ordenació.  
Atesa, al seu torn, la possibilitat de preveure la ubicació de zones d'aparcament de vehicles industrials en zones del terme municipal que per les seues característiques geogràfiques o situació permeten minorar o impedir les molèsties que actualment es produeixen en el veïnat, tant quant al tràfic rodat com als veïns dels voltants de la instal·lació.  
  
Atés que es va emetre un informe per Secretaria sobre la possibilitat de procedir a realitzar el dit estudi, i fins i tot a la suspensió de l'atorgament de llicències durant el procés d'elaboració de la referida modificació del planejament urbanístic i del procediment per a la seua aprovació.  
  
Vist l'informe emés pels serveis tècnics en relació a la conveniència de suspensió potestativa de l'atorgament de llicències i de conformitat amb el que estableix l'article 21.1.j en relació amb el 21.1.s de la Llei 7/1985, de 2 d'abril, reguladora de les bases de règim local, resolc:  
  
  
Primer. Aprovar la suspensió de l'atorgament de llicències d'edificació i ús per a garatge aparcament per a les categories que prohibeix el pla general en tramitació en les zones de qualificació SU1 i SU2 de les normes subsidiàries de planejament a fi d'estudiar la modificació puntual d'aquestes.  
  
Segon. Publicar l'acord de suspensió de l'atorgament de llicències en el Diari Oficial de la Comunitat Valenciana.  
Ho mana i firma l'alcalde president, a Xilxes, en la data ressenyada en la firma; de la qual cosa, com a secretari interventor, en done fe.»  
  
Contra la present resolució, que posa fi a la via administrativa, es pot interposar alternativament o recurs de reposició potestatiu, en el termini d'un mes a comptar des de l'endemà de la publicació del present anunci, davant de l'alcalde president d'aquest Ajuntament de Xilxes, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu de Castelló, en el termini de dos mesos a comptar des de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no es podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que es puga exercitar qualsevol altre recurs que s'estime pertinent.  
  
  
Xilxes, 30 de març de 2016.- L'alcalde president: José Martínez Melchor.